تورکیه-‌نین کروناویروسلا موباریزه‌ده یاردیم اوچون گؤندردیگی طبی لوازیمات امریکا-یا چاتیب.
یئنی نوع کروناویروس (کووید-19) اپیدمی سیندن ان چوخ تأثیرلنن اؤلکه‌لردن بیری اولان امریکا-یا تورکیه-دن یول‌لانان طبی یاردیم‌لاری داشییان حربی یوک طیاره‌سی پایتاخت واشینقتون‌داکی ژوینت باسئ Andrews حربی هاوا لیمانینا ائنیب.
تورکیه‌دن آوریلین 28-ده سحر ساعات‌لاریندا هاوایا قالخان A 400M  تیپ‌لی نهنگ نقلیات طیاره‌سی امریکا-یا بیر سیرا درمان واسطه‌لری، او جمله‌دن جراحی ماسک، اوز قالخانی، N95  ماسک و خصوصی گئییم آپاریب.
تورکیه سلاح‌لی قوه‌لرینه مخصوص A 400M  نقلیات طیاره‌سی داها اول ده ایتالیا، ایسپانیا، مقدونیه، مونته نگرو، صربیستان، بوسنی و هرزگوین، کوزوو، اینگیلتره و سوما‌لی-یه طبی یاردیم لوازیماتی آپاردی.
تورکیه-‌نین اپیدمی ایله موباریزه اوچون بوتون ایمکان‌لاری ایله کؤمک الی اوزاتدیغی اؤلکه‌لرین سایی ایسه 56 اولوب.
